

**REPUBLIKA HRVATSKA**

**OPĆINA VIDOVEC**

**OBRAZLOŽENJE**

**UZ POLUGODIŠNJI IZVJEŠTAJ O**

**IZVRŠENJU**

**PRORAČUNA OPĆINE VIDOVEC**

**ZA RAZDOBLJE OD 01. SIJEČNJA DO 30. LIPNJA 2017. GODINE**

Članak 109. stavak 2. Zakona o proračunu („Narodne novine“ broj 87/08, 136/12 i 15/15) propisuje da načelnik jedinice lokalne samouprave podnosi predstavničkom tijelu na donošenje polugodišnji izvještaj o izvršenju proračuna do 15. rujna tekuće proračunske godine.

Polugodišnji izvještaj o izvršenju proračuna Općine Vidovec za razdoblje od 01. siječnja do 30. lipnja 2017. godine iskazuje realizaciju Proračuna Općine Vidovec za razdoblje od 01. siječnja do 30. lipnja 2017. godine u skladu sa sadržajem Proračuna, propisanog zakonom o proračunu i Pravilnikom o polugodišnjem i godišnjem izvještaju o izvršenju proračuna.

Proračun Općine Vidovec za 2017. godinu donesen je na 26. sjednici općinskog vijeća Općine Vidovec dana 29. studenog 2016. godine, a objavljen je u službenom vjesniku Varaždinske županije broj 61/16.

U izvještajnom razdoblju donijete su prve Izmjene i dopune Proračuna za 2017. godinu na 29. sjednici Općinskog vijeća Općine Vidovec, održanoj dana 11. travnja 2017. godine , objavljene u Službenom vjesniku Varaždinske županije broj 18/17.

Planom proračuna za 2017. godinu po prvi puta uključeni su kompletni prihodi i rashodi proračunskog korisnika Dječjeg vrtića Škrinjica, te su isti sastavni dio Polugodišnjeg izvještaja o izvršenju proračuna Općine Vidovec za razdoblje od 01. siječnja do 30. lipnja 2017. godine.

**Polugodišnji izvještaj o izvršenju Proračuna sadrži:**

1. Opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije

2. Posebni dio proračuna po organizacijskoj i programskoj klasifikaciji te razini odjeljka ekonomske klasifikacije

3. Izvještaj o zaduživanju na domaćem i stranom tržištu novca i kapitala

4. Izvještaj o korištenju proračunske zalihe

5. Izvještaj o danim jamstvima i izdacima po danim jamstvima

6. Obrazloženje ostvarenja prihoda i primitaka, rashoda i izdataka

**1. Opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije**

Opći dio proračuna sadrži:

1. Sažetak A. Računa prihoda i rashoda i B. Računa financiranja
2. Računa prihoda i rashoda
3. Računa financiranja

**2. Posebni dio proračuna sadrži:**

- izvršenje po organizacijskoj klasifikaciji

- izvršenje po ekonomskoj klasifikaciji

- izvršenje po programskoj klasifikaciji

**3. Izvještaj o zaduživanju na domaćem i stranom tržištu novca i kapitala**

.

U razdoblju od 01. siječnja do 30. lipnja 2017. godine Općina Vidovec nije primila robni kredit ili financijski.

U razdoblju od 01. siječnja do 30. lipnja 2017. godine Općina Vidovec otplaćivala je kratkoročni kredit za kupnju zemljišta na groblju u iznosu od 79.090,90 kn čime je kratkoročni kredit isplaćen u potpunosti te kamatu u iznosu od 1.538,42 kuna.

U razdoblju od 01. siječnja do 30. lipnja 2017. godine Općina Vidovec je otplaćivala dugoročni kredit za izgradnju školsko sportske dvorane u ukupnom iznosu 170.570,18 kuna čime je dugoročni kredit isplaćen u potpunosti te kamatu za kredit u ukupnom iznosu od 1.113,76 kuna.

**4. Izvještaj o korištenju proračunske zalihe**

U razdoblju od 01. siječnja do 30. lipnja 2017. godine Općina Vidovec je planirala proračunsku zalihu u iznosu od 10.000,00 kuna ali nije koristila proračunsku zalihu, što je ostvarenje 0,00 % u odnosu na plan za 2017. godinu.

**5. Izvještaj o danim jamstvima i izdacima po danim jamstvima**

U razdoblju od 01. siječnja do 30. lipnja 2017. godine Općina Vidovec nije imala izdana aktivna jamstva.

**6. Obrazloženje ostvarenja prihoda i primitaka, rashoda i izdataka**

**1. PRIHODI POSLOVANJA (6)**

U razdoblju od 01. siječnja do 30. lipnja 2017. godine Općina Vidovec ostvarila je prihode poslovanja u iznosu od **3.781.955,02 kn**  što je 24,73 % u odnosu na planirano.

Prihodi se odnose na:

* **prihodi od poreza (61) –** **2.371.296,41 kn,**

Prihodi od poreza ostvareni su u 44,66 % iznosa u odnosu na planirano.

* **pomoći iz inozemstva i od subjekata unutar države (63) – 703.821,40 kn,**

što je u odnosu na planirano ostvarenje od 9,03 %

**(Pomoći od subjekata unutar opće države** u ukupnom iznosu od 679.773,70 kuna primljene su iz slijedećih izvora:

**TEKUĆE POMOĆI – 279.773,70 kuna**

Državni proračun, plaćanje dobavljača, kompenzacijska mjeru za razdoblje od siječnja do svibnja 2017. godine u iznosu od 237.533,56 kuna.

Državni proračun, tekuća pomoć za Dječji vrtić Škrinjica , za malu školu u iznosu od 3.300,00 kuna.

Županijski proračun, refundacija troškova lokalnih izbora u iznosu od 38.940,14 kuna.

**KAPITALNE POMOĆI – 400.000,00 kuna**

Državni proračun, Ministarstvo regionalnog razvoja i fondova EU, kapitalna pomoć za izgradnju Etno kuće u Domitrovcu u iznosu od 400.000,00 kuna.

**Pomoći od međunarodnih organizacija te institucija i tijela EU** u ukupnom iznosu od **24.047,70** **kuna** odnose se na refundaciju troškova plaće voditelja projekta Mentor za razdoblje od siječnja do srpnja 2016. godine. )

- **prihodi od imovine (64) – 120.430,92 kn,**

Prihodi od imovine ostvareni su u iznosu od 45,48 % od planiranog.

Prihodi od financijske imovine (kamate na oročena sredstva i depozite po viđenju) ostvareni su u iznosu od 1,63 %, a prihodi od nefinancijske imovine ostvareni su u iznosu od 45,66 % u odnosu na planirano.

- **prihodi od administrativnih pristojbi i po posebnim propisima (65)** -
**555.945,92 kn,**

Prihodi od administrativnih pristojbi i po posebnim propisima ostvareni su u 32,03 % u odnosu na planirano.

* **Prihodi od kazni, upravnih mjera i ostali prihodi (68)** – **30.460,37 kn,**

Prihodi od kazni i ostali prihodi ostvareni su 17,21 % u odnosu na planirano.

**Ukupni prihodi poslovanja (6) iznose 3.781.955,02 kn .**

U evidentiranim ukupnim prihodima poslovanja nalaze se i prihodi poslovanja proračunskog korisnika Dječjeg vrtića Škrinjica u iznosu od 177.558,42 kuna (Ukupni prihodi proračunskog korisnika iznose 369.644,85 kuna umanjeno za prihode iz nadležnog proračuna za financiranje rashoda poslovanja- konto 67111, u iznosu od 192.086,43 kune).

**2. RASHODI POSLOVANJA (3)**

U razdoblju od 01. siječnja do 30. lipnja 2017. godine Općina Vidovec ostvarila je ukupne rashode poslovanja u iznosu od **2.701.624,63** što je 37,56 % od planiranog iznosa.

Rashodi se odnose na :

- **rashodi za zaposlene (31)– 623.758,39 kn,**

Rashodi za zaposlene ostvareni su u 39,65 % u odnosu na planirano.

- **materijalni rashodi (32)– 1.272.060,51 kn,**

Materijalni rashodi ostvareni su u 32,66 % iznosu u odnosu na plan.

 **- financijski rashodi (34) – 21.140,01 kn,**

Financijski rashodi ostvareni su u 33,82 % iznosu u odnosu na plan .

 **- subvencije (35) – 3.302,27 kn**,

što je ostvarenje u iznosu od 5,60 % u odnosu na plan.

Subvencije se odnose na subvencije trgovačkim društvima izvan javnog sektora- subvencioniranje kamata za proizvodne i uslužne djelatnosti po poduzetničkim kreditima.

- **pomoći dane u inozemstvo i unutar općeg proračuna (36) – 6.696,62** **kn**, što je ostvarenje u iznosu od 41,85 % u odnosu na plan, a odnose se na tekuće pomoći Državnom proračunu- Porezna uprava- naplata 5% prihoda u iznosu od 3.396,62 kuna te prijenose proračunskom korisniku- Dječjem vrtiću Škrinjica za financiranje rashoda poslovanja u iznosu od 3.300,00 kuna, a odnosi se na prijenos sredstava iz državnog proračuna za malu školu. (Proračunskom korisniku, dječjem vrtiću Škrinjica prebačeno je ukupno 192.086,43 kune – konto 367, a odnosi se na rashode za plaću u iznosu 188.786,43 kuna sadržanih u kontu 311119- plaće za redovan rad djelatnika dječjeg vrtića Škrinjica te 3.300,00 kuna konto 3661- tekuće pomoći proračunskom korisniku iz drugih proračuna).

 - **naknade građanima i kućanstvima na temelju osiguranja i druge naknade (37)
 – 464.614,50 kn,**

Naknade građanima i kućanstvima ostvarene su u 52,38 % iznosu u odnosu na plan.

- **ostali rashodi (38) – 310.052,33 kn,**

Ostali rashodi ostvareni su u 22,34 % iznosu u odnosu na plan.

Ostali rashodi odnose se na: Tekuće donacije u iznosu 310.052,33 kn ostvarene u 22,34 % iznosu u odnosu na plan.

**Ukupni rashodi poslovanja (3) iznose 2.701.624,63 kn.**

U evidentiranim ukupnim rashodima poslovanja nalaze se i rashodi poslovanja proračunskog korisnika Dječjeg vrtića Škrinjica u iznosu od 349.954,34 kuna.

**Razlika između prihoda (6) i rashoda (3) poslovanja rezultira Viškom prihoda poslovanja (6-3) u iznosu od 1.080.330,39 kn.**

**3. PRIHODI OD PRODAJE NEFINANCIJSKE IMOVINE (7)**

U razdoblju od 01. siječnja do 30. lipnja 2017. godine Općina Vidovec nije ostvarila prihode od nefinancijske imovine.

**4. RASHODI ZA NABAVU NEFINANCIJSKE IMOVINE (4)**

U razdoblju od 01. siječnja do 30. lipnja 2017. godine Općina Vidovec ostvarila je rashode za nabavu nefinancijske imovine u iznosu od **2.053.884,95 kn** što je 31,07 % u odnosu na planirano.

Rashodi za nabavu nefinancijske imovine odnose se na :

* rashodi za nabavu neproizvedene dugotrajne imovine (41) – 0,00 kn
* rashodi za nabavu proizvodne dugotrajne imovine (42) – 2.053.884,95 kn.
* rashodi za dodatna ulaganja na nefinancijskoj imovini (45) – 0,00 kn.

**Razlika između prihoda (7) i rashoda (4) nefinancijske imovine rezultira manjkom prihoda od nefinancijske imovine (7-4) u iznosu od -2.053.884,95 kune .**

**Ukupni prihodi od poslovanja i od nefinancijske imovine (6+7) ostvareni su u iznosu od 3.781.955,02 kn, a ukupni rashodi poslovanja i od nefinancijske imovine (3+4) ostvareni su u iznosu od 4.755.509,58 kn, te rezultiraju ukupnim manjkom prihoda od -973.554,56 kn.**

**5. PRIMICI OD FINANCIJSKE IMOVINE I ZADUŽIVANJA (8)**

U razdoblju od 01. siječnja do 30. lipnja 2017. godine nisu ostvareni primici od financijske imovine i zaduživanja.

**6. IZDACI ZA FINANCIJSKU IMOVINU I OTPLATE ZAJMOVA (5)**

U razdoblju od 01. siječnja do 30. lipnja 2017. godine Općina Vidovec ostvarila je izdatke za financijsku imovinu i otplatu zajmova u iznosu od **249.661,08** **kn** , što je u odnosu na plan 100,23 %, a odnose se na dugoročni kredit za izgradnju školsko sportske dvorane u iznosu od 170.570,18 kuna i kratkoročni kredit za kupnju zemljišta za parkirališe na groblju u Vidovcu u iznosu od 79.090,90 kuna.

**Ukupni prihodi i primici (6+7+8) ostvareni su u iznosu od 3.781.955,02 kn, a ukupni rashodi i izdaci (3+4+5) ostvareni su u iznosu od 5.005.170,66 kn te rezultiraju manjkom prihoda i primitaka u iznosu od -1.223.215,64 kn, što sa manjkom prihoda i primitaka prenesenim iz prethodnih godina u iznosu od -2.244.425,56 kn ( Manjak prihoda i primitaka Općine Vidovec u iznosu od –2.308.246,00 kuna i višak prihoda i primitaka proračunskog korisnika dječjeg vrtića Škrinjica u iznosu od 63.820,44 kuna) čini manjak prihoda i primitaka za pokriće u slijedećem razdoblju u iznosu od -3.467.641,20 kn.**

 Općinski načelnik

 Bruno Hranić